open-index/open-wikipedia-markdown huggingface dataset:
Haumea loxoides

***Haumea loxoides*** é unha especie de molusco bivalvo da orde dos ostreidos, suborde dos pectininos, superfamilia dos pectinoideos e familia dos pectínidos, unha das tres que integran o xénero *Haumea*, da que é a súa especie tipo.

## Notas 
## Véxase tamén 
### Bibliografía 
* Bieler R., Carter J. G. & Coan E. V. (2010): "Classification of Bivalve families". En: Bouchet P. & Rocroi J.-P. "Nomenclator of Bivalve Families". *Malacologia* **52** (2): 1-184, pp. 113–133.
* Dall, W. H. (1925): "Notes on the Nomenclature of our East American Species of *Pecten*". *The Nautilus* **38**: 112–120.
* Dall, W. H.; Bartsch, P. & Rehder, H. A. (1938): "A Manual of the Recent and Fossil Marine Pelecypod Mollusks of the Hawaiian Islands". *Bemice P. Bishop Museum Bulletin* **153**: 1–233.
* Dijkstra, H. H. (1994): "Type specimens of recent species of Pectinidae described by Lamarck (1819), preserved in the Museum ďHistoire Naturelle of Geneva and the Museum National ď'Histoire Naturelle of Paris". *Revue Suisse de Zoologie* **101** (2): 465–532.
* Raines, B. K. & Poppe, G. T. (2006): "The Family Pectinidae". En: Poppe, G. T. & Groh, K.: *A Conchological Iconography*.  Hackenheim: ConchBooks. ISBN 3-9259-1978-3.
* Sowerby, G. B. Jr. (1882): "Descriptions of new Species of Shells in the Collection of Mr. J. Cosmo Melvill". *Proc. Zool. Soc. Lond*. **1882**: 117-121.
 
### Outros artigos 
* Bivalvos
* Ostreidos
* Pectininos (suborde)
* Pectinoideos 
* Pectínidos
* *Haumaea*

### Ligazóns externas 
* Imaxes de *Haumea loxoides*
Filmes de Rusia propostos ó Óscar ó mellor filme internacional

[miniatura|305x305px|[Nikita Mikhalkov foi o primeiro director ruso post-soviético en gañar o premio, por *Utomlyonnye solntsem*.]]

**Rusia presentou filmes** para Óscar ó mellor filme internacional dende o ano 1992. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Nikita Mikhalkov foi escollido para representar a Rusia en cinco ocasións. Mentres que *Sibirskiy tsiryulnik* foi descualificado por non ser presentado nos Ánxeles a tempo, outros tres filmes foron nomeados ó Óscar.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A maior parte das obras nomeadas foron producidas por estudios rusos, e após a disolución da Unión Soviética en 1991, Rusia continuou esta tradición, obtendo novos nomeamentos e un Óscar con *Utomlyonnye solntsem* (1994).

## Notas 
## Véxase tamén 
* Cinema de Rusia
* Cinema da URSS
* Literatura rusa
Rally de Noia

[miniatura|[Alberto Meira no Rally de Noia de 2016.]]
O **Rally de Noia** é unha proba de rally que se celebra anualmente no concello de Noia e nos arredores, organizada pola Escudería Berberecho. A primeira edición tivo lugar en 1984, resultando gañador Chano Carrera cun Opel Ascona, e dende entón celebrouse todos os anos coas únicas excepción do 2002, 2020 e 2021. É puntuable para o Campionato de Galicia de Rally.

O piloto máis laureado da proba é Germán Castrillón, quen xunto á súa copiloto habitual Estrella Castrillón, logrou sete vitorias entre 1991 e 2001. Detrás del no palmarés sitúanse Víctor Senra e Pedro Burgo, con cinco e catro edicións gañadas respectivamente.

## Palmarés 
## Notas 
## Véxase tamén 
### Outros artigos 
* Rally Rías Baixas
* Rally Botafumeiro

### Ligazóns externas 
* Sitio web oficial
* Estatísticas do Rally de Noia .
Duckie Thot

**Nyadak** "**Duckie**" **Thot**, nada o 23 de outubro de 1995 en Melbourne, é unha modelo australiana descendente de sudaneses do sur. Thot acabou en terceira posición na oitava tempada do programa de televisión ''Australia's Next Top Model'' e fixo o seu debut de pasarela en Yeezy S/S 17. É principalmente coñecida por ser a imaxe de Fenty Beauty, así como por ser a protagonista do calendario Pirelli de 2018.

## Notas 
## Véxase tamén 
### Ligazóns externas 
*Perfil de Thot no Fashion Model Directory
Cherry Glazerr

**Cherry Glazerr** é unha banda estadounidense de indie rock formada no ano 2013 nos Ánxeles. No presente o grupo está composto pola guitarrista e vocalista principal Clementine Creevy, o baixista Devin O'Brien e o batería Tabor Allen. O son da banda transitou dende o lo-fi e o garage rock do seu álbum de estrea, *Haxel Princess* (2014), ata un rock máis puído con elementos de grunge, punk e new wave, nos seus posteriores lanzamentos, *Apocalipstick* e *Stuffed & Ready*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Chainsaw Records

**Chainsaw Records** é un selo discográfico independente estadounidense dirixido por Donna Dresch que se dedica a bandas de queercore. A discográfica está baseada en Portland, Oregón.

## Historia 
*Chainsaw* comezou como un fanzine publicado por Donna Dresch a finais dos anos 80. Entre os músicos e escritores que apareceron no fancine atópanse Lois Maffeo, Jena von Brücker, Juliana Lueking, Candice Pederson, G.B. Jones e Larrybob. *Chainsaw* foi un dos fancines seminais do queercore que, xunto con *J.D.s* e *Homocore*, axudaron a definir o movemento.

"En 1991...Chainsaw evolucionou dun fancine cara un selo discográfico. Isto comezou sinxelamente cando ela fixo un recompilatorio en casete das súas bandas favoritas e comezou a vendelo mentres estaba de xira con Fifth Column", escribiu Amy Spencer no libro *DIY: The Rise of Lo-Fi Culture*. En 1994 Chainsaw comezou a publicar álbums e sinxelos, empezando con lanzamentos de The Fakes (con membros de Bikini Kill, The Need e Nation of Ulysses), The Frumpies e de Team Dresch. Posteriormente editou, xunto con Candy Ass Records, o recompilatorio editado como disco dobre *Free to Fight*. "O selo estableceuse como un elemento vital da escena queercore..." escribiu Spencer, cando Chainsaw comezou entón a lanzar discos dunha variedade de artistas queer principalmente mulleres. Bandas como Sleater-Kinney iniciaron as súas carreiras en Chainsaw Records. Ademais, a súa páxina web, en particular o seu taboleiro de mensaxes, fomentaron un sentido de comunidade e proporcionaron un vehículo para a expresión para queers e fans.

## Artistas 
* Davies vs. Dresch
* Excuse 17
* The Fakes
* The Frumpies
* Heartless Martin
* Heavens to Betsy
* Infinite Xs
* Kaia

* Longstocking
* The Need
* No. 2
* Show Me the Pink
* Sleater-Kinney
* Team Dresch
* Third Sex
* Tracy and the Plastics
|}

## Notas 
## Bibliografía
Bubble and Scrape

***Bubble & Scrape*** é o cuarto álbum de estudio da banda estadounidense de indie rock Sebadoh, publicado o 26 de abril de 1993 a través do selo Sub Pop Records.

*Bubble & Scrape* foi o último disco de Sebadoh en conter cancións compostas polo membro fundador Eric Gaffney.

O tema "Soul and Fire" foi publicado como sinxelo en 1993, en CD e vinilo de 12" vno Reino Unido por Domino, e en vinilo de 7", cunha lista de cancións distinta, nos Estados Unidos por Sub Pop.

## Listaxe de cancións 
## Notas
Fernando Castro Paredes

**Fernando Castro Paredes**, nado no ano 1975 en Tapia de Casarego (Asturias), é un escritor galego. Exerce como profesor no IES Fernando Blanco de Cee.

## Traxectoria 
É licenciado en Filoloxía Hispánica e Filoloxía Clásica pola Universidade de Santiago de Compostela. Cultiva diversos xéneros literarios destacando no seu labor como dramaturgo. É membro activo do grupo de teatro afeccionado Farándula Velutina pertencente á Asociación cultural "Ás nove Musas" de Corcubión, é un dos directores de Tuéjele Teatro, agrupación escolar do IES Fernando Blanco de Cee.

É autor dos poemarios *Caderno de don(i)celas*, *Coma se nada sucedese* e *Excrementos* (todos eles accésits do Premio Francisco Añón de Poesía).

## Obra 
### Narrativa 
* *O espacio exterior* (2002). USC. ISBN 84-8121-971-1.
* *Miss Antropía* (2023). Vigo: Galaxia, Costa Oeste. 272 páxs. ISBN 978-84-1176-019-5.
* *Entomoloxía para misioneiros* (2023). Vigo: Galaxia. 310 páxs. ISBN 978-84-1176-152-9. 
* *O lanzador de coitelos* (2025). Vigo: Galaxia. 352 páxs. ISBN 978-84-1176-474-2.

### Teatro 
[miniatura|300px|O autor presentando *O lanzador de coitelos* en [Bueu, con Tensi Gesteira e Fernando Miranda o 15 de outubro de 2025]]
* *A derradeira bala* (2018). Vigo: Galaxia. 84 páxs. ISBN  978-84-9151-200-4.
* *Amorodo agre* (2019). Deputación da Coruña. ISBN 978-84-9812-357-9.
* *Animais de compañía* (2019). Escenificado por Farándula Velutina.
* *Pallaso* (2020). Silleda: Ed. Fervenza. 64 páxs. ISBN 978-8418136061.
* *Ofelia ou o cabeiro da cóbrega* (2020). Dramaturxia galega actual, vol. 2
**Papiroflexia* (2021). Vigo: Galaxia. 126 páxs. ISBN 978-84-9151-644-6.
**O traxe* (2023). Vigo: Xerais. 48 páxs. ISBN  978-84-1110-305-3.

## Premios 
* Accésits do Premio Francisco Añón de Poesía por *Caderno de don(i) celas*, *Coma se nada sucedese* e *Excrementos.*
* Premio de Narrativa Historias Na Universidade por *O espacio exterior.*
* Premio Varela Buxán de Textos Teatrais por *Pallaso* no 2017.
* Premio Certame de Textos Teatrais Roberto Vidal Bolaño, por *A derradeirta bala* no 2018.
* Accésit do Premio de Teatro Breve Jenaro Marinhas del Valle por *No ventre da balea*.
* Premio de teatro Rafael Dieste por *Amorodo agre* no 2019.
* Premio II Certame de Nova Dramaturxia Galega por *Ofelia ou o cabeiro da cóbrega* no 2020.
* Premio Álvaro Cunqueiro para textos teatrais en 2022 por *O traxe*.
* Premio García Barros de novela en 2023 por *Entomoloxía para misioneiros*.
* Premio Galaxia de Novela 75 Aniversario (2025) por *O lanzador de coitelos*.

## Notas 
## Véxase tamén 
### Ligazóns externas 
* https://as9musas.wixsite.com/misitio
Vladimir Dzhanibekov

**Vladimir Aleksandrovich Dzhanibekov** (Владимир Александрович Джанибеков, en ruso), nado en Iskander (oblast de Tashkent) o 13 de maio de 1942, é un cosmonauta soviético retirado que formou parte das misións Soiuz 27, Soiuz 39, Soiuz T-6, Soiuz T-12, Soiuz T-13 e Soiuz 26. Pasou un total de 145,66 días no espazo.

## Traxectoria
Dzhanibekov graduouse na Escola Militar Superior de Pilotos de Combate, en Yeysk, en 1965. Foi o primeiro cosmonauta soviético en viaxar cinco veces ao espazo. Fixo dous paseos espaciais e foi directivo de TsPK entre 1984 e 1986. En 1999 foi contratado como consultor científico para a mesma axencia antes do seu retiro.

## Notas 
## Véxase tamén 
### Outros artigos 
*Soiuz 27
*Soiuz 39
*Soiuz T-6
*Soiuz T-12
*Soiuz T-13
*Soiuz 26
Slothrust

**Slothrust** é unha banda estadounidense de rock alternativo formada no ano 2010 en Boston, Massachusetts. O grupo está composto pola vocalista e guitarrista Leah Wellbaum e o baixista Kyle Bann. Ata a data leva publicados cinco álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
DX 1

**DX 1** é un satélite artificial ruso lanzado o 8 de xullo de 2014 mediante un foguete Soiuz-2 1b Fregat-M desde o cosmódromo de Baikonur.

## Características 
DX 1 é un satélite de demostración tecnolóxica fabricado e operado por Dauria Aerospace, sendo o primeiro satélite ruso construído enteiramente con fondos privados. DX 1 ten unha masa de 27 kg e unhas dimensións de 40 x 40 x 30 cm e foi lanzado para probar novas tecnoloxías e software para crear unha plataforma unificada de uso en pequenos satélites. Tamén leva a bordo un receptor AIS (*Automatic Identification System*) para seguimento de tráfico marítimo.

## Notas 
## Véxase tamén
Eduardo Monteiro Fraga

**Eduardo Monteiro Fraga**, finado en Vilouzás (Paderne) o 14 de maio de 1943, foi un político galego.

## Traxectoria 
Foi carteiro de Vilouzás até 1924. Foi nomeado alcalde de Paderne por Real Orde en abril de 1930. Na Segunda República foi elixido alcalde de Paderne como socialista agrario a principios de febreiro de 1931. Foi cesado a consecuencia da folga xeral revolucionaria de 1934 en novembro. Afiliado ao PSOE, foi reposto como alcalde logo do triunfo da Fronte Popular nas eleccións de febreiro de 1936.

## Notas 
## Véxase tamén 
### Ligazóns externas 
* Concelleiros das corporacións republicanas
Anxo Romero

O nome **Anxo Romero** pode referirse a:

* **Anxo Romero Louro**, mestre e tradutor.
* **Anxo Romero Loxo**, músico e compositor rianxeiro.
Anxo Romero Louro

**Anxo Ramón Romero Louro**, nado o 18 de outubro de 1952 en Noia, é un mestre xubilado e tradutor galego.

## Obra 
* *O Golem*, Isaac Bashevis Singer (Xerais, 1989)
* *Barcos, mariñeiros e o mar*, Richard Humble (Xerais, 1993)
* *Avións, aviadores e máquinas voadoras, David Jefferis (Xerais, 1993)
* *Un feliz mundo novo*, Aldous Huxley (Xerais, 1996). Reeditado en 2005 na colección Biblioteca galega de clásicos universais de *La Voz de Galicia*
* *Relatos fantásticos,* H. P. Lovecraft, prologado por Agustín Fernández Paz (Xerais, 1999)
* *Relatos de terror*, H. P. Lovecraft (Xerais, 2012)

## Notas 
## Véxase tamén 
### Ligazóns externas 
* Ficha en *Praza Pública''.
* Ficha en BiTraGa.
Adut Akech

**Adut Akech Bior**, nada o 25 de decembro de 1999, é unha modelo sudanesa do sur e australiana. Akech fixo o seu debut de pasarela na semana da moda de Yves Saint Laurent S/S 17. En 2018, foi escollida como "Modelo do Ano" por modelos.com, unha honra que acadou de novo ao ano seguinte.

## Notas 
## Véxase tamén 
### Ligazóns externas 
*Perfil de Adut Akech na páxina models.com
Padrón ático

[miniatura|[Tetradracma ateniense ca. 520-510 a. de C. Peso:17,09 g. Padrón ático]]
O **padrón ático** foi un estándar ponderal e monetario utilizado durante o período helenístico. Coñécese tamén como **padrón eubóico** (de Eubea). Despois de Alexandre o Grande, os outros padróns monetarios gregos, excepto o estándar de Rodas, foron abandonados en prol do ático.

O padrón ático foi perdendo peso progresivamente durante o seu período de existencia.

## Historia 
[esquerda|miniatura|Peso de [bronce consonte o padrón ático. Peso: 446 gr]]
A unidade en que se baseaba o padrón monetario ático era de arredor de 17,26 gramos de prata, o que o diferenciaba do utilizado no Exipto tolemaico. 

Filipo II de Macedonia adoptou o sistema ático para o seu reino, do mesmo modo que Alexandre o Grande.

Durante os 300 anos do período elenístico, o padrón ático experimentou sucesivos cambios. Na época de Alexandre o Grande, o tetradracma pesaba 17,28 gramos de prata, en tanto que en 300 a. de C. xa baixara lixeiramente ata os 17,20 gramos. A ceca da Antioquía seléucida constata un proceso continuo de diminución do peso, que foi imitado por outras cecas da rexión.

Todos os estados dos Diádocos estados utilizaron o padrón ático, coa única excepción do Exipto tolemaico, que usou no seu lugar un padrón monetario propio de orixe fenicia.

## Notas 
## Véxase tamén 
### Bibliografía 
*Bagnall, R. (1976). *The Administration of the Ptolomaic Possessions Outside Egypt: With 3 Maps*. Brill Archive. ISBN 90-04-04490-6
*Berthold, R. M. (2009). *Rhodes in the Hellenistic Age*. Cornell University Press. ISBN 0-8014-7597-X
*Mørkholm, O. (1991). *Early Hellenistic Coinage from the Accession of Alexander to the Peace of Apamaea (336-188 BC)*. Cambridge University Press. ISBN 978-0-521-39504-5
*Plant, I. M. (2004). *Women Writers of Ancient Greece and Rome: An Anthology*. University of Oklahoma Press. ISBN 978-0-8061-3621-9
### Outros artigos 
* Talento ático
* Dracma
Río Cabalar

O río **Cabalar** pódese referir a:

*O **río Cabalar**, afluente do río Tambre;
*O **río Cabalar**, afluente do río Bibei.

## Véxase tamén
Filmes de Romanía propostos ó Óscar ó mellor filme internacional

**Romanía presentou filmes** para o Óscar ó mellor filme internacional dende o ano 1966. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Romanía para a súa valoración pola Academia co respectivo ano e cerimonia de entrega.

## Notas
Lume (álbum)

***Lume*** é o  álbum de estudio da banda galega de stoner rock/grunge Bala, publicado o 3 de marzo de 2017 a través do selo compostelán Matapadre.

## Listaxe de cancións 
## Notas
Nihil Obstat

***Nihil Obstat*** é o primeiro álbum de estudio da banda galega de noise rock Disco las Palmeras!, publicado o 8 de febreiro de 2011 a través do selo compostelán Matapadre.

## Listaxe de cancións 
## Notas
Pablo Jarillo Herrero

**Pablo Jarillo Herrero** (Valencia, 11 de xuño de 1976) é un físico experimental español, Premio Wolf de Física en 2020,

## Biografía 
Licenciado en Física na Universidade de Valencia (1999), fixo o posgrao na Universidade de California en San Diego e o doutoramento na Universidade Técnica de Delft (2005) con Leo P. Kouwenhoven como director de tese. Pasou logo á Universidade de Columbia (Nova York), e no 2008 ó Instituto de Tecnoloxía de Massachusetts (MIT) como profesor e investigador. O seu campo de estudo son as propiedades electrónicas e ópticas de materiais bidimensionais como o grafeno, na área de Física da Materia Condensada.​​​ destacan as súas achegas sobre transistores cuánticos en nanotubos de carbono e a superconductividade dos sistemas sinxelos de dúas láminas de grafeno ó xirar unha sobre outra 1,1 graos, traballo que amosou na práctica as ideas expostas por Allan MacDonald e Rafi Bistritzer.
* Premio Oliver E. Buckley de Materia Condensada 2020 polo descubrimento da superconductividade do grafeno ó apilarse en dúas capas orientadas en ángulo.
* Premio Wolf en Física 2020, compartido con Allan MacDonald e Rafi Bistritzer.

## Notas 
## Véxase tamén 
### Ligazóns externas 
* Sitio web do grupo de investigación de Pablo Jarillo no MIT
Francisco Sánchez García

**Francisco Antonio Sánchez García**, coñecido como **Antón de Pepiño**, nado en Modillós (Curtis) o 18 de xaneiro de 1874 e finado en Santiago de Compostela o 1 de xaneiro de 1939, foi un xornalista e escritor galego.

## Traxectoria 
Primeiro dos sete fillos de Antonio Sánchez Gómez e Antonia García Murujosa. Emigrou a Arxentina onde fixo fortuna e adquiriu formación. En Buenos Aires relacionouse cos intelectuais dos centros galegos, foi un dos fundadores de *Caras y Caretas* e colaborou en *La Nación*, *La Prensa* e *Nova Galicia*. O 11 de novembro de 1905 foi nomeado académico correspondente da Real Academia Galega. Regresou a Galicia e mercou as terras que estaban á venda en Teixeiro. Casou con Enriqueta García e instaláronse en Teixeiro. Foi correspondente de *El Eco de Galicia*, colaborou en *El Ideal Gallego* e na prensa española: *El Debate*, *La Nación* e *ABC*. Cando medraron as fillas trasladáronse a vivir a Santiago de Compostela para que puideran estudar carreiras universitarias. En Compostela relacionouse con Otero Pedrayo, Vicente Risco, Filgueira Valverde e Álvaro Cunqueiro. Colaborou en *El Compostelano* e en 1925 foi nomeado director de *Diario de Galicia*. Co golpe de Estado do 18 de xullo de 1936 afiliouse a Falange Española Tradicionalista y de las JONS e continuou coas súas colaboracións en *El Compostelano* agora centradas na promoción da Falange.

## Obras 
* *Obra escollida*, 2005, Fundación Horrêum Fundazioa.
* *Obra escogida*, 2007, Fundación Horrêum Fundazioa.

## Recoñecementos 
miniatura|Casa de Antón de Pepiño en Teixeiro.
O 11 de novembro de 2005 foi nomeado fillo predilecto do concello de Curtis. Recibe o seu nome, en Teixeiro, a biblioteca pública municipal e dúas rúas onde estaba a súa casa.

## Vida persoal 
Casou con Enriqueta García Rego o 24 de novembro de 1910, e tivo seis fillas e un fillo.

## Notas 
## Véxase tamén 
### Bibliografía 
* 

*
Twee pop

O **twee pop** é un subxénero do indie pop que se orixinou a partir do recompilatorio de 1986 da revista *NME* compilation *C86*. Caracterizado pola súa sinxeleza e inocencia percibida, algúns dos trazos que o definen son harmonías rapaz-rapaza, melodías pegadizas e letras sobre amor. Durante moitos anos os selos discográficos independentes máis asociados co twee pop foron Sarah Records (no Reino Unido) e K Records (nos Estados Unidos).

## Características 
A definición de twee é algo "excesivamente ou afectosamante pintoresco, bonito, ou sentimental", supostamente nada dunha mala pronunciación infantil da palabra "sweet" (doce). Mentres que os termos "twee" ou "twee pop" son considerados pexorativos no Reino Unido, unha fascinación retrospectiva co xénero nos Estados Unidos viu aos estadounidenses defendéndose ansiosamente a eles mesmos como twee. Segundo Paula Mejia de *The A.V. Club*:A diferenza entre “twee” e “indie pop” é leve pero polarizante. Ámbolos dous estilos de música transcenderon o xénero, convertéronse nun estilo de vida de comercio de cintas, e tiveron influencias semellantes, sacadas das estruturas minimalistas de tres acordes dos Ramones e das harmonías pop picantes de The Jesus and Mary Chain. Todos varían lixeiramente nas súas orixes ...O propio twee comezou como unha vasta colección de sons, reunindo os fíos onde as luminarias se quedaron, e creando avenidas diverxentes ao seu paso.AllMusic di que o twee pop é "quizais máis parecido ao bubblegum indie rock - é música cun espírito de desafío DIY na gran tradición do punk, pero cunha simplicidade e inocencia non vista ou escoitada dende os primeiros días do rock & roll".

## Movementos relacionados 
O **cuddlecore** é un movemento que xurdiu como consecuencia do twee pop e que foi brevemente prominente a mediados dos anos 90. Esta etiqueta describe un estilo marcado polas harmonías vocais e as melodías pop sobre un acompañamento musical de estilo punk. As bandas de cuddlecore foron normalmente, aínda que non sempre, bandas de mulleres e representaban esencialmente unha variación máis orientada cara ao pop da escena riot grrrl contemporánea.

## Notas
Scientia

***Scientia*** foi unha revista editada en Santiago de Compostela en 1930.

## Historia e características 
Órgano da *Federación Gallega de Estudiantes Católicos*, apareceu abril de 1930. Dirixida por Ramón F. Fernández. Entre os seus colaboradores figurou Carlos Ruíz del Castillo. O último número coñecido é o 9, aparecido en decembro de 1930.

## Notas
Ctenolio

O **ctenolio** ou ***ctenolium*** é unha estrutura en forma dunha fileira de pequenos dentes en forma de peite, situada no bordo anterior da valva dereita da cuncha, ao lado da marca que queda da xuvenil glándula do biso dos bivalvos da familia dos pectínidos,

## Etimoloxía 
O termo do latín científico *ctenolium* deriva do diminutivo do grego antigo κτείς *kteís*, "peite".

## Notas
Ramón Fernández Fernández-Mosquera

**Ramón Fernández Fernández-Mosquera**, coñecido como **Ramón F. Fernández**, nado en Caldas de Reis o 18 de abril de 1912 e finado na Coruña o 25 de decembro de 1977, foi un maxistrado, xornalista e escritor galego.

## Traxectoria 
Estudou Dereito na Universidade de Santiago de Compostela, licenciándose en 1933. Dirixiu *Scientia*, órgano da Federación Gallega de Estudiantes Católicos en 1930 e a segunda época da revista *Abrente* entre 1933 e 1934 e foi correspondente e colaborador de varios xornais. Ingresou na maxistratura en 1944 e foi xuíz de primeira instancia de Padrón, maxistrado de Palencia, Palma e Santiago de Compostela e maxistrado da Audiencia Territorial de Cáceres e despois da da Coruña. Escribiu as novelas *Roble al viento* (1934), *El hombre que escapó de un tapiz* (1949), *Tres personajes y al final el autor* (1949) e *Ifigenia se cayó en el agua*; tamén é autor do ensaio *Análisis de la mujer marginada e inadaptada* (1976). Colaborou en *ABC*, *El Ideal Gallego*, *La Voz de Galicia*, *El Correo Gallego* e *Nordés*.

## Obras 
* *Roble al viento*, 1934.
* *El hombre que escapó de un tapiz*, 1949.
* *Tres personajes y al final el autor*, 1949.

En 2016 editouse a súa *Obra literaria completa* en dous volumes.

## Vida persoal 
Casou con Teresa Otero Soto e foi pai de Ramón, Juan, Miguel e Alejandrina Fernández Otero.

## Notas 
## Véxase tamén 
### Bibliografía 
* 

### Ligazóns externas 
* , Lino (27/5/2013). "Ramón F. y Fernández-Mosquera" *La Opinión Coruña*.
Abrente. Boletín de la Anunciada

***Abrente*** foi un periódico editado en Santiago de Compostela entre 1927 e 1941.

## Historia e características 
### Primeira época 
Subtitulado *Boletín de la Congregación de la Anunciada y San Luis Gonzaga*, apareceu en decembro de 1927 como publicación da Congregación de la Anunciada y San Luis Gonzaga de Santiago de Compostela. De carácter mensual, era unha publicación relixiosa practicamente escrita en castelán. Entre os seus colaboradores figuraban Carlos Ruíz del Castillo, Xosé de San Lois, Xosemaría Pérez Parallé, Carlos Núñez Cea, Luis Jouve, Manuel López Sendón e Tirso Virgós Pintos.

### Segunda época 
Volveu aparecer en novembro de 1933 co subtítulo *Boletín de la Anunciada*. Estaba dirixido por Ramón F. Fernández-Mosquera. Tiña unha sección de humor e incluíu contos e artigos de Ramiro de Maeztu, Isidro Conde, Fermín Bouza-Brey, Antonio Asorey, Luís Facal e Gabriel Méndez.

### Terceira época 
Reapareceu en 1941 dirixido por José Lois Estévez. Entre os seus colaboradores figuraron Paulino Pedret Casado, Camilo Barcia Trelles, Jacobo Varela Meemit, Fernández Almuzara, Gonzalo de la Mora, Gonzalo Torrente Ballester e Benito Varela Jácome. Cesou a súa publicación en 1941

## Notas 
## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia da Coruña
José Sánchez García

**José Sánchez García**, nado en Serón de Nágima (Soria) o 19 de marzo de 1897 e finado no Rosal o 19 de novembro de 1948, foi un mestre, político e empresario español.

## Traxectoria 
Mestre nacional, aprobou as oposicións a mestre na Escola Normal de Zaragoza. Foi mestre de Fornelos dende 1922. Desde a súa escola foi propulsor da agricultura e a gandaría do concello do Rosal. Introduciu o mirabel, a alfalfa e varios tipos de remolacha. En 1938 fundou a fábrica Conservas Vegetales José Sánchez García, que despois cambiou o seu nome por A Rosaleira, e organizou a cooperativa do campo El Pilar.

Militante de Acción Popular, participou nos mitins políticos das eleccións de febreiro de 1936. Logo do golpe de Estado do 18 de xullo de 1936, foi nomeado alcalde do Rosal a principios de agosto. Volveu ser alcalde en dúas ocasións. Foi fundador e logo secretario da Unión Territorial de Cooperativas del Campo e vicepresidente da Cámara Oficial Sindical Agraria de Pontevedra.

## Recoñecementos 
Foi nomeado comendador da Orde civil do Mérito Agrícola e cabaleiro da Orde de Cisneros.

## Notas 
## Véxase tamén 
### Bibliografía 
* 

### Ligazóns externas 
* Un extranjero en el Edén gallego
Equipectininos

A dos **equipectininos** (***Aequipectinini***) é unha tribo de moluscos bivalvos da orde dos ostreidos, suborde dos pectininos, superfamilia dos pectinoideos, familia dos pectínidos e subfamilia dos pectininos.

## Taxonomía 
### Descrición 
A reibo foi descrita en 1969 por F. Nordsieck. pero os datos moleculares achegados indican que debe incluírse dentro dos Pectininae. 

### Xéneros 
Na actualdade (2020) no tribo recoñecense os xéneros seguintes:
* *Aequipecten* P. Fischer, 1886
* *Argopecten* Monterosato, 1889
* *Cryptopecten* Dall, Bartsch & Rehder, 1938
* *Flexopecten* Sacco, 1897
* *Haumea* Dall, Bartsch & Rehder, 1938
* *Leptopecten* Verrill, 1897
* *Volachlamys* Iredale, 1939

## Notas 
## Véxase tamén 
### Bibliografía 
* Bieler R., Carter J. G. & Coan E. V. (2010): "Classification of Bivalve families". En: Bouchet P. & Rocroi J.-P. "Nomenclator of Bivalve Families". *Malacologia* **52** (2): 1-184, pp. 113–133.
* Dall, W. H.; Bartsch, P. & Rehder, H. A. (1938): "A Manual of the Recent and Fossil Marine Pelecypod Mollusks of the Hawaiian Islands". *Bemice P. Bishop Museum Bulletin* **153**: 1–233.
* Dijkstra, H. H. (1994): "Type specimens of recent species of Pectinidae described by Lamarck (1819), preserved in the Museum ďHistoire Naturelle of Geneva and the Museum National ď'Histoire Naturelle of Paris". *Revue Suisse de Zoologie* **101** (2): 465–532.
* Raines, B. K. & Poppe, G. T. (2006): "The Family Pectinidae". En: Poppe, G. T. & Groh, K.: *A Conchological Iconography*.  Hackenheim: ConchBooks. ISBN 3-9259-1978-3.

### Outros artigos 
* Bivalvos
* Ostreidos
* Pectininos (suborde)
* Pectinoideos 
* Pectínidos
Filmes de Dinamarca propostos ó Óscar ó mellor filme internacional

[miniatura|234x234px|[Susanne Bier foi a primeira muller dinamarquesa en gañar o premio, con *Hævnen*.]]
**Dinamarca presentou filmes** para o Óscar ó mellor filme internacional dende 1956, ano no que se creou o premio. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2025, catorce filmes conseguiron ser nomeados ó Óscar ó mellor filme internacional: *Qivitoq* (1958), *Paw* (1959), *Harry og kammertjeneren* (1960), *Babettes gæstebud* (1987), *Pelle Erobreren* (1988), *Dansen med Regitze* (1989), *Efter brylluppet* (2006), *Hævnen* (2010), *En kongelig affære* (2012), *Jagten* (2013), *Krigen* (2015), *Druk* (2020) e *Flee* (2021). Catro deses filmes gañaron finalmente o Óscar, *Babettes gæstebud* (1987), *Pelle Erobreren* (1988), *Hævnen* (2010), *Druk* (2020), *Flee* (2021) e *Pigen med nålen* (2024).

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Dinamarca para a súa valoración pola Academia co respectivo ano e cerimonia de entrega.

## Notas
Luciano Sánchez Gil

**Luciano Sánchez Gil**, foi un xornalista e escritor galego.

## Traxectoria 
miniatura|*Memoria demostrativa de los arciprestazgos de que se compone el obispado de Lugo*.
Foi rexedor do concello de Lugo (1834), colaborou en *La Aurora del Miño* e foi director do *Diario de Avisos* de Lugo (1858), fundado por Manuel Soto Freire, que saía xoves e domingos e do que unicamente apareceron catro números.

## Obras 
* "Memoria demostrativa de la existencia y paradero de los protocolos de escrituras públicas, de que han dado fe durante los respectivos años de su vida, los escribanos antiguos y modernos que han sido de la ciudad de Lugo", Lugo, 1852. 34 pp.
* *Memoria demostrativa de los arciprestazgos de que se compone el obispado de Lugo; parroquias de cada uno y sus anejos, con espresión del número de vecinos y almas; ayuntamientos, partidos judiciales, provincia y diócesis á que pertenecen; distancias de cada una á los mismos; categoría del curato; nombres de los señores párrocos y vicarios que los desempeñan…*, Lugo, 1858. 120 pp.
* *Catálogo de los Ilustrísimos Obispos de Lugo*.
;Colectivas
* *El miliciano nacional instructor de sí mismo : compendio esencial de la táctica ordenanza que en la actualidad rige el ejército*, con Manuel de Moxó e José Borrajo. Lugo, 1854. 168 pp.

## Notas 
## Véxase tamén 
### Bibliografía 
* 
* 
### Ligazóns externas 
* Sánchez Gil. Luciano en Galiciana. Biblioteca de Galicia.
Lago Mweru

O **lago Mweru** é un lago situado na fronteira entre a República Democrática do Congo (Katanga) e Zambia, a uns 150&nbsp;km ó sur do lago Tanganica. Mide uns 96&nbsp;km de longo por 45&nbsp;km de largo, orientado en dirección nordés-suroeste, cunha superficie duns 4650&nbsp;km². É alimentado polo río Luapula. O emisario do lago é o río Luvua, que alimenta o río Lualaba, nome que recibe o río Congo na súa parte superior. O lago comprende a illa de Kilwa na súa parte meridional.

O lago estivo illado durante moito tempo, e só se chaegaba a el a través de pistas forestais, tanto no lado de Zambia como no do Congo. En 1987 construíuse unha estrada asfaltada ata a aldea de Nchelenge en Zambia, e a poboación está a medrar rapidamente, aproveitando a pesca no lago.

As principais localidades da parte congolesa son Pweto e Kilwa.

## Véxase tamén 
### Ligazóns externas 
* AR Bos, CK Kapasa and PAM van Zwieten: "Update on the bathymetry of Lake Mweru (Zambia), with notes on water level fluctuations". *African Journal of Aquatic Science*, 31 (1) : 145–150 (2006). Consultado o 4 de marzo de 2007.
* World Lakes Database entry for Lake Mweru
* Información turística de Zambia con imaxes
Earlybird 1

**Early Bird 1** ou **Earlybird 1** foi un satélite artificial estadounidense lanzado o 24 de decembro de 1997 mediante un foguete Start 1 desde o Centro de lanzamento de Svobodniy, en Rusia.

## Características 
Earlybird 1 era un satélite comercial de observación terrestre construído por CTA Space Systems, absorbida posteriormnete por Orbital Sciences Corporation, para Earthwatch Inc.. O seu fin era proporcionar imaxes de alta resolución da superficie terrestre para comercializalas. O satélite sería capaz de chegar a resolucións de 3 m por píxel en imaxes monocromáticas e de 15 m por píxel en imaxes en cor. O sensor de imaxe derivaba do usado anteriormente polo satélite Clark da NASA.

O satélite foi lanzado sen problemas, pero perdeuse contacto con el catro días despois da posta en órbita. Reentrou na atmosfera o 27 de xullo de 2000.

## Notas 
## Véxase tamén
Xan Carballo

**Xan Carballo Rodríguez**, nado en 1946, é un sindicalista e político galego.

## Traxectoria 
Militante da Unión do Povo Galego. Auxiliar psiquiátrico do Sanatorio de Conxo de Santiago, foi despedido en 1977. Integrado na Intersindical Nacional Galega, da que foi elixido secretario provincial da Coruña en 1978, pasou despois á INTG, da que foi elixido secretario xeral en 1983. Integrouse na CIG e despois pasou a CUT. Cando en 1986 a UPG aceptou a participación do BNG no Parlamento Galego, xunto con 13 membros do seu Comité Central liderados por Mariano Abalo, deixaron o partido, constituíndo o *Colectivo Comunista 22 de marzo*, que o 25 de xullo de 1986 se transformou no Partido Comunista de Liberación Nacional. Integrouse despois na FPG.

## Notas 
## Véxase tamén 
### Ligazóns externas 
* Entrevista a Xan Carvallo no semanário A Nosa Terra 2005.
Boces

***Boces*** é o segundo álbum de estudio da banda estadounidense de indie rock Mercury Rev, publicado o 1 de xuño de 1993 a través do selo Beggars Banquet Records no Reino Unido e de Columbia Records nos Estados Unidos. A banda explicou que o título do disco inspirouse no nome Boards of Cooperative Educational Services, un sistema de escolas vocacionais no estado de Nova York.

Durante a xira deste álbum, no Lollapalooza, a banda foi obrigada a abandonar o escenario por tocar demasiado alto.

Mercury Rev interpreta rara vez cancións de *Boces*, xa que os temas lémbranlle aos seus membros as turbulentas circunstancias que rodearon a súa gravación.

## Listaxe de cancións 
## Notas
Beauty & Ruin

***Beauty & Ruin*** é o décimo primeiro álbum de estudio do músico estadounidense Bob Mould, publicado o 3 de xuño de 2014 a través do selo Merge Records.

## Listaxe de cancións 
## Notas
Supergrass (álbum)

***Supergrass*** é o terceiro álbum de estudio da banda inglesa de rock alternativo Supergrass, publicado o 20 de setembro de 1999 a través do selo Parlophone no Reino Unido e Island Records nos Estados Unidos. O disco acadou o número 3 no Reino Unido. Adoita a ser chamado "o álbum dos raios X" debido á imaxe da súa portada. En Australia incluíuse un CD gratuíto con cancións ao vivo.

## Listaxe de cancións 
## Notas
Rodrigo Cota

**Rodrigo Secundino Cota González**, coñecido como **Rodrigo Cota**, nado en México DF en 1966, é un xornalista e escritor galego residente en Pontevedra.

## Traxectoria 
Columnista en *El Progreso* e *Diario de Pontevedra*, ten colaborado tamén en *El Mundo*, a TVG, *Xornal Diario*, *Retranca*, *El País* e *Luzes*. Ademais é escritor e guionista de banda deseñada e cinema. Exerceu de profesor de guión na escola de banda deseñada O Garaxe Hermético.

## Publicacións 
* *Cristóbal Colón, Pontevedra, Caminha* (2008). PMMNexc. 176 páxs. ISBN 9788461272402.
* *La loca historia de Pontevedra* (2010). Ed. autor. 238 páxs. ISBN 978-84-614-2523-5.
* *Cristóbal Coloón. Colón galego* (2011). Con Fernando Alonso Conchouso. Lendas ocultas. 328 páxs. ISBN 9788461539772.
* *El inaudito secuestro de Mariano Rajoy* (2012). Ed. autor. 170 páxs. ISBN 9788461618187. Con prólogos de Manel Loureiro  Manuel Jabois. (*El inaudito secuestro de Mariano Rajoy: en la plaza de toros de Pontevedra consumado por el borracho Tito Nogales que encerró al Presidente en un zulo, hasta que su padre se enteró y vendió al prisionero a otra banda de albaneses: incluye desenlace*)
* *David Cal, Támara Echegoyen, Juan José García Cota, Javier Gómez Noya* (2014). Deputación de Pontevedra. 133 páxs. ISBN 9788484574309.
* *Furious Monkey House: corre, mono, corre* (2016). Libros Cúpula. 189 páxs. ISBN 9788448022822.

#### Infanto-xuvenil 
* *Vilaspán* (2024). Vigo: Galaxia. Ilustracións de Fernando Tomé. 60 páxs. ISBN 978-84-1176-355-4.

### Imaxe e son 
* *Premios IRIS da Academia de Televisión* (20013 e 20015) Guionista.
**Comba e Buxo descobren Galicia: Cerdedo - Cotobade* (2018). Realizador e guionista. Ed. Ab Origine. DVD.
* *Føra, o documental* (2018). Imaco. DVD. Director.
* *Lupa: na procura do mito da Raíña Loba* (2018). Presentador e locutor.
**Planeta Briz: As aventuras de Lúa e Xan* (2019*).* Realizador e guionista*.*
**Efecto PO2* (2020*).* Realizador e guionista.

### Banda deseñada 
* *Centoloman* (2009). Con Jano. Rei Zentolo. 32 páxs. Historia curta.
* *Nacho Camacho* (2014). Con Jano. Demo Editorial. 48 páxs. ISBN 978-84-940349-8-5.

## Premios 
* 2009: Premio ao mellor guión do festival *En Curto* por *A obsesión de Gustav Meyer.*
*2020: Premio Puro Cora de xornalismo.

## Notas 
## Véxase tamén 
### Ligazóns externas 
* Blog *Estoy pensando* no Diario de Pontevedra
* Blog: Glub. Por Rodrigo Cota.
No Depression

***No Depression*** é o primeiro álbum de estudio da banda  de country alternativo Uncle Tupelo, publicado o 21 de xuño de 1990 a través do selo Rockville Records. Tras a súa formación a finais dos 80, Uncle Tupelo gravou a cinta demo *Not Forever, Just for Now*, que tivo unha recensión positiva no *College Media Journal* en 1989. A recensión fixo que a banda sinase un contrato co que se convertería en Rockville Records posteriormente. O álbum foi gravado cos produtores Sean Slade e Paul Q. Kolderie nos Fort Apache Studios, cun presuposto de 3 500 dólares.

*No Depression* foi aclamado pola crítica e vendeu ben para ser un lanzamento independente. O éxito do disco, que vendeu máis de 15 000 copias durante o seu primeiro ano, foi a nspiración para a creación da revista musical *No Depression*. O disco está considerado un dos traballos máis importantes do country alternativo e o seu título adoita a usarse como sinónimo do xénero tras ser popularizado pola revista *No Depression*. Despois de recuperar os dereitos do álbum tras unha demanda, Uncle Tupelo publicou unha versión remasterizada en 2003 a través do selo Legacy Records, con seis cancións extra.

## Listaxe de cancións 
## Notas
It's Real

'''''It's Real''''' é o segundo álbum de estudio da banda estadounidense de indie rock Ex Hex, publicado o 22 de marzo de 2019 a través do selo Merge Records.

## Listaxe de cancións 
## Notas
Dermestoides sanguinicollis

***Dermestoides sanguinicollis*** é unha especie de coleóptero da familia dos escaravellos formigas (Cleridae). Fabricius publicou o nome científico da especie por primeira vez en 1782.

A presenza deste clérido en Galicia foi confirmada na serra dos Ancares no ano 2019, identificado por investigadores da Facultade de Bioloxía e o Centro de Investigación Forestal de Lourizán.

## Notas
Mytilus trossulus

***Mytilus trossulus***, é un bivalvo mariño comestible de tamaño medio da familia Mytilidae.

*Mytilus trossulus* é un dos tres taxóns principais e estreitamente relacionados no complexo *Mytilus edulis*, que están amplamente distribuídos nas costas temperadas ata o subártico do hemisferio norte, e adoita ser habitante dominante en substratos duros dos hábitats intermareal e costeiro.

## Distribución 
*Mytilus trossulus* é o principal mexillón intermareal nativo no Pacífico Norte. En América do Norte atópase desde California ata Alasca, e en Asia dende Hokkaido cara ao norte. Nos seus límites meridionais, hibrida con *Mytilus galloprovincialis*, que foi introducido no Pacífico pola actividade humana.

No Atlántico norte, *M. trossulus* atópase na costa estadounidense de Maine e ao norte cara ao Canadá,

No Ártico, *Mytilus trossulus* atópase no noroeste de Groenlandia, onde se atopan espallados na zona intermareal entre 71° N e 77°.

## Notas
Rochester, Vermont

**Rochester** é unha cidade do condado de Windsor, no estado de Vermont, Estados Unidos.

A vila central está sinalada como "Rochester (CDP), Vermont", no lugar designado polo censo dos Estados Unidos.

Situada no bordo do Green Mountain National Forest (Bosque Nacional de Green Mountain), a cidade é un destacado destino turístico.

## Xeografía 
Segundo a Oficina do Censo dos Estados Unidos, a cidade ocupa unha superficie de 148,6 km2, dos cales 147,8 km2 son de terra e 0,8 km2, o 0,53 %, de auga.

A súa poboación no ano 2010 era de 1 139 habitantes, polo que a súa densidade de poboación, nese ano, era de 7,7 hab./km2.

A superficie da cidade é montañosa e abrupta, pero os terreos nos bordos do curso do río White, que drena a cidade, propician boas terras para os cultivos. 

Os límites de Rochester expandíronse a través da anexión de parte da cidade de Pittsfield en 1806, a anexión doutra parte da cidade de Pittsfield e máis dunha parte da cidade de Braintree en 1824, outra parte da cidade de Hancock en 1834 e, finalmente, a anexión de parte da cidade de Goshen en 1847.

A pesar da súa difícil orografía, no século XIX había lugares que subministraban enerxía para os muíños de auga. En 1859, cando a súa poboación era de 1 493 habitates, había industrias que incluían un muíño, varios serradoiros, unha fábrica de bocois e varios de talleres mecánicos.

## Galería de imaxes 

Rochester vt highlight.png|Mapa das cidades de Vremont, con Rochester en vermello
Hapgood Pond - Flickr - USDAgov.jpg|Vista do Green Mountain National Forest
Main Street, Rochester, VT.jpg|Main Street en 1912
Pierce Residence, Rochester, VT.jpg|Residencia Pierce contra 1915
PostcardBirdsEyeViewRochesterVTCirca1900to1910.jpg|A cidade contra 1900

## Notas 
## Véxase tamén 
### Ligazóns externas 
* Portal:Vermont .
LU-170

A **LU-170** (na provincia de Lugo), é unha estrada da Rede Primaria Complementaria da Xunta de Galicia que une as localidades de Parga (Guitiriz) e Cabreiros (Xermade); atravesa os concellos de Guitiriz e Xermade. Ten unha lonxitude de 29,69 quilómetros e iníciase nun cruzamento coa N-6 en Parga (Guitiriz) e finaliza nun cruzamento coa AG-64 en Cabreiros (Xermade).

## Notas
Pam Grier

**Pamela Suzette Grier**, nada en Winston-Salem (Carolina do Norte) o 26 de maio de 1949 é unha actriz estadounidense. Acadou sona por protagonizar na década de 1970 filmes sobre mulleres no cárcere e de blaxploitation para American International Pictures e New World Pictures, especialmente *Coffy* (1973) e *Foxy Brown* (1974). Descrita por Quentin Tarantino como a primeira estrela de acción feminina do cinema, protagonizou para o director o filme *Jackie Brown* como a personaxe homónima, polo que recibiu un Satellite Award e candidaturas ao Globo de Ouro á mellor actriz e ao premio do sindicato de actores.

Durante seis temporadas, Grier interpretou a Kate "Kit" Porter na serie de Showtime *The L Word*, que se emitiu entre 2004 e 2009. Recibiu unha candidatura ao Emmy polo seu traballo no programa de animación *Happily Ever After: Fairy Tales for Every Child*.

## Traxectoria 
### Primeiros anos 
Para cumprir os seus desexos de ser actriz, aos 18 anos marchou aos Ánxeles a procurar traballo e conseguiu que a contratasen na AIP (American International Pictures), produtora de filmes de baixo orzamento.

Debutou no cinema cun pequeno papel en *Beyond the Valley of the Dolls* (1970), dirixido por Russ Meyer. Como este filme tivo éxito, contratárona para *The Big Doll House* (1971), sobre un cárcere de mulleres. Os chamados filmes *WIP (Women in Prison)* eran moi populares nesa época, e por iso Grier fixo máis do subxénero, como *Women in Cages* (1972) e *Big Bird Cage* (1972).

### Popularidade 
Pouco a pouco, Grier fíxose popular protagonizando filmes de blaxploitation, é dicir, filmes baratos destinados principalmente ao público afroamericano, onde os protagonistas eran negros e había grandes doses de violencia. Pam Grier protagonizou filmes como *Coffy* (1973), *Foxy Brown* (1974) e *Sheba Baby* (1975), en que interpretaba mulleres fortes e independentes que tomaban a xustiza pola man para afrontar malvados sen escrúpulos, ante a pasividade e a corrupción das autoridades. Isto fíxoa moi popular, e Grier converteuse nunha icona para a comunidade negra, xunto con outros intérpretes como Tamara Dobson e Richard Roundtree.

A finais da década de 1970, a súa popularidade decaeu e paso a interpretar papeis secundarios en filmes de distinta calidade. Tamén fixo pequenos papeis en series de televisión como *Miami Vice* o *The Fresh Prince of Bel-Air*.

### Renacemento 
A súa sorte cambio en 1997 grazas ao director Quentin Tarantino, grande afeccionado aos filmes de blaxploitation, que a converteu na protagonista de *Jackie Brown*, filme que adaptaba unha novela de Elmore Leonard e que reivindicaba a blaxploitation. O filme tivo un grande éxito e converteuna de novo nunha actriz popular.

Despois de *Jackie Brown* continuou a traballar asiduamente en filmes de todo tipo, como *Holy Smoke* (1999) ou *Ghosts of Mars* (2001), ademais de ser unha das protagonistas da serie de televisión *The L Word*.

## Filmografía 
## Notas 
## Véxase tamén 
### Bibliografía 
* 
### Ligazóns externas 
* Pam Grier Interview at Bright Lights Film Journal
* Moon Stomper: Pam Grier